Waterbessiebos Cottage | Tzaneen Self Catering Accommodation
← La Barune Guest House
The Manor Lodge Tzaneen →
Priced From : R1070 per unit
Here we boast a unique architecturally designed open plan self-catering wooden-fame house, 2 meters above the ground, and completely hidden from the main house. We offer a queen-sized bed and a single bed. The unit comes with freshly ground coffee, home made rusks and fruit. We are situated in a safe fenced area and you can cook a lovely meal at ease in the kitchen, or how about a braai on the deck while you soak in the surrounding bush.
Ons het dit baie geniet by Waterbessiebos en sal beslis weer 'n draai maak as ons weer in die area is.
Wonderlike verwelkoming en gasvryheid. Voortreflike oornag cottage met 'n bos omhulde rustige ervaring.
Beslis alles wat ek verwag het en meer. Heerlike wegbreek in die stilte. Pragtige ontwerp en afwerkings. Sal beslis weer daar oorslaap.
Pragtige plek in die bos. Het alles wat jy nodig het. Sal vir seker weer gaan.
Heerlike ervaring om batterye te laai veral aan die einde van 'n uitmergelende jaar. Pragtige omgewing, oulike blyplek met alles wat nodig is om tot verhaal te kom. Haal net diep asem en geniet die bos.
Mooi skoon. Roete beskrywing se laaste gedeelte nie baie duidelik. Kan dit verbeter.
Dit is die plek om heen te gaan as jy wil wegkom van die dorpslewe. Romanties en privaat. Ons het puik diens en ondersteuning ontvang en kon vir niks meer gevra het nie. Die was baie veilig en dit het gevoel soos verblyf in die middel van 'n woud. Groot oopskuifvensters laat die bosgeluide binnekom. Van binne lyk die boomhuis soos 'n luukse hotel.
Kyk uit vir die GV65 nommer (GV64 is'n hoenderbesigheid en duidelik gemerk) en nie vir Waterbessiebos Cottage aanwysings nie wanneer die afdraai vanaf die R528 gesoek word. Waterbessiebos is prentjiemooi en mens hoor die natuur se musiek daar met voëls, 'n donkie in die verte en uile wanneer die son sak. Die eenheid is van hoogstaande gehalte en dienooreenkomstig toegerus. As jy werklik wil rus kom gerus hierheen maar die ligging maak dit ook perfek om as basis te dien vir verkenning van die omgewing wat baie het om te bied. Die erf is omhein en toegang word verkry deur 'n elektriese hek. Die swembad is nie by die eenheid geleë nie maar wel gerieflik naby. Stap gerus deur die asemrowende mooi tuin en waardeer al die harde werk wat al daar gedoen is. Myra is fantastiese wonderlike gasvrou en ons sal graag terugkeer na Waterbessiebos sodra daar weer 'n geleentheid is.
Waterbessiebos Cottage is die perfekte manier om van alles te vergeet. Dit voel of 'n mens heeltemal afgesluit is van die buitewêreld en net kan ontspan tussen die bome en varings. Ons sal definitief teruggaan – ons beplan klaar ons volgende wegbreek na die boomhuis. Dis 'n luukse in die bos!
This beautiful private cottage exceeded our expectations by far. Wish we had stayed longer. Loved the hospitality and the furry friends that came to greet everyday. Will definitely go again.
Ons is hartlik verwelkom en het dadelik tuis gevoel. Die omgewing is pragtig en die huisie was net reg vir ons behoeftes. Ons het dit vreeslik baie geniet en sal weer eendag daarheen wil terugkeer.
Voortreflike ontvangs en verblyf. Werklik die moeite werd as mens wil wegkom van die besige buitewêreld.
Ongelukkig was ons net vir 1 nag in die omgewing, maar sal beslis wil teruggaan. Die rustigheid in die bos is onbeskryflik en vir 'n paar dae se "unwind" is daar nie 'n beter bestemming nie. Ongelooflik netjies, stil en absoluut ideaal om net jouself te vind.
Ek sal enige tyd weer daar aanklop om te ontspan in die rustige buitelewe.
Ek en my dogter het baie lekker gebly as deel van ons "road trip." Die kothuis is 'n klein juweel omring deur pragtige bome. As jy wil rustigheid soek, is dit die plek. Baie dankie Myra vir werklik aangename verblyf.
Die ideale plek om te ontsnap van die daaglikse harwar. Vanaf die eerste oomblik wat ons ingestap het, het ons welkom gevoel. Myra het spesiaal moeite gedoen met 'n ekstra matras en wat 'n lekker verrassing was die sjokolade op elkeen se handdoek wat spesiaal uitgepak was op elkeen se slaapplek. Die natuur en pragtige tuine het tot ons sielsrus bygedra.
Sal aanbeveel dat die eienaars dit oorweeg om moontlik 'n TV te installeer.
Juweel in die bos. Myra het ons met ope arms verwelkom en ons het heerlik gerus. Dit is voorwaar 'n pragtige area. Wens ons kon langer gebly het.
Ons kuier was baie kort, maar ons het dit werklik geniet. Die kuier deur die lieflike tuin, met Myra se gesels oor al die bome, was iets om te onthou.
Enjoyed the stay very much. Loved the location and the surroundings of the cottage! My only concern, seeing that cell phone signal is very poor to none existing the cottage should have WiFi connection. Other than that, I would recommend the cottage to anyone looking for some paece and quiet.
Die kothuis is ongelooflik mooi en modern, omring deur 'n woudagtige tuin. Ons het so lekker gebly en gerus. Sal beslis weer soontoe terug gaan.
Dit was nou baie lekker. Wens ek kon 'n week daar bekostig. Mens het soveel privaatheid omsingel in natuur. Ons was twee meisies alleen en het steeds baie veilig gevoel met die eiendom wat goed omhein is. Ek sal verseker die plekkie voorstel, daar is niks waaroor ons kan kla nie. Net feetjieland van begin tot einde, fantasties!
Ons het die rustigheid van die natuurlike bos baie geniet tog was die plekkie maklik bereikbaar en glad nie ver van die besienswaardighede nie.
Hier kan jy weer jou batterye laai. Heerlik ontspan in die mooiste natuurskoon.
Ons verblyf by Waterbessiebos Cottage was absoluut onvergeetlik. Die kothuis is gerieflik ingerig, gemaklik en baie netjies. Die groot skuifvensters bied 'n onbelemmerde uitsig oor bos. Die stilte is tasbaar en laat jou vergeet van die wêreld daar buite. Die badkamer is besonders en ek het 'n lang en ontspanne bad geniet. Ek het lekker gesit en boeklees op die bank voor die venster, maar het so deur die lees aan die slaap geraak a.g.v. die rustigheid en van die natuur om my. Myra is 'n baie goeie gasvrou en het vir ons van al die besienswaardighede in die omgewing vertel. Die woefies wat vir ons kom kuier het, was natuurlik vir ons 'n pluspunt. Aande in die bos is 'n belewenis. Terwyl ons lekker op die dek gebraai het kan jy die uile en nagapies hoor roep. Hier hoor jy letterlik as die blare val, so stil is dit. Waterbessiebos Cottage is kos vir die siel. Ek gaan beslis weer kom.
Lekker om so tussen die bosse en bome wakker te word. Die absolute stilte was amper eers vreemd. As jy die geluid van 'n blaar hoor val, dan weet jy ons stedelinge hoor ander geluide en dit is nie die geluide van die natuur nie. So vir my was dit 'n lekker ervaring. Die venue se ligging is ideaal, want jy is baie naby aan die dorp, Tzaneen, en jy kan uitry vir die dag om bv. Duiwelskloof te gaan sien. Op pad soontoe kan jy die grootste kremetartboom gaan besigtig. En dan weer terug na Magoebaskloof se kant na die Waterval. Sal die plekkie aanbeveel as jy die rustigheid van die natuur wil ervaar. Die eienaars van die "Cottage" is ook baie vriendelik, behulpsaam en laat jou toe om in hulle pragtige tuin rond te stap.
Ons het dit vreeslik geniet. Baie rustig, weg van die stad se geraas. Sal enige tyd weer gaan.
Ons het baie lekker gekuier by Waterbessiebos Lodge. Die tuine is pragtig, die huisie smaakvol en netjies, en heerlik privaat! Al aanbeveling wat ons kan maak, is 'n groter asblik in die huis en tweepuntproppe vir selfoonlaaiers ens.
Dit was baie lekker. Die ligging van die huisie is fantasties en romanties in die bome met net julle en die natuur.
Baie goed indien jy as paartjie wil wegbreek, jouself vind en gehalte tyd saam deur te bring. Vir 'n romantiese wegbreek en om tyd saam met jou geliefde te spandeer is Waterbessiebos definitief die plek om te kies. Alhoewel Waterbessiebos geheel en al privaat en afgeleë en basies is, is dit tog naby genoeg aan die dorp en ander vermaaklikheid sonder dat dit 'n beslommernis is. Ons sal Waterbessiebos weer besoek en beveel dit hoogs aan.
Dit was 'n besonderse plekkie en verrassend mooi ingerig. As mens bietjie alleen en privaat wil wees is dit die ideale plekkie. Ek sal verseker weer wil gaan.
Wat 'n lekker plek, in die mooiste, rustigste omgewing! Die kothuis is baie netjies en goed ingerig met al die selfsorg-benodigdhede waaraan jy kan dink. Ontvangs deur die Vissers was baie hartlik en ons het lekker saam met hulle gekuier, die trou-"venue" verken en selfs die koue swembad (in Augustus!) aangedurf.
Ons het 'n paar voorstelle wat die verblyf nog beter sal maak, en dit is so deurgegee aan die instansie. Baie dankie!
Die verblyf en omgewing is pragtig. Myra is dierbaar en hulpvaardig. Ons het baie lekker gekuier en sal definitief vriende en familie aanbeveel ─ sal self weer gaan kuier. Dit was asemrowend lekker en pragtig. Baie dankie vir alles!
Ideaal vir oornag- of naweek-verblyf.
Ons gaan definitief weer Waterbessiebos Kothuis besoek. Dis so sprokiesmooi. Alles binne en buite is kwaliteit, maar daar is niks afgeskeep of enige tekortkominge binne nie. 'n Mens vergeet van tyd en realiteit as jy daar is.
Unieke verblyf in 'n ongelooflike mooi omgewing. Aanwysings is bietjie verwarrend aangesien inligtingborde baie klein is. Vir gemak en 'n unieke verblyfervaring is dit hoogs aanbevole.